**Zmluva o dielo č.........**

**uzatvorená medzi objednávateľom a zhotoviteľom podľa § 536 a nasl. zákona 513/1991**

**Zb. – Obchodného zákonníka v znení neskorších zmien a doplnkov (ďalej len „zmluva“)**

Dielo je realizované v rámci projektu s názvom „Otvorené múzeá - rozšírenie programových možností kultúrnych inštitúcií v poľsko-slovenskom pohraničí” č. PLSK.01.01.00-12-0098/17, financovaný z Európskeho fondu regionálneho rozvoja v rámci Programu Interreg V – A Poľsko – Slovensko 2014-2020.

**Čl. I. Zmluvné strany**

**Objednávateľ:**

**Názov:** Oravské múzeum Pavla Országha Hviezdoslava

Sídlo: Hviezdoslavovo nám.7, 026 01 Dolný Kubín

Korešpondenčná adresa: Hviezdoslavovo nám.7, 026 01 Dolný Kubín

Štatutárny orgán: PaedDr. Mária Jagnešáková - riaditeľka

IČO: 36145106

DIČ: 2021437913

Bankové spojenie: Štátna pokladnica

Číslo účtu: SK40 8180 0000 0070 0048 1213

Osoby oprávnené konať v:

* zmluvných veciach: PaedDr. Mária Jagnešáková
* realizačných veciach: Ing. Peter Grebáč

Tel: 043/5816117

Fax: 043/5816133

E-mail: [peter.grebac@oravskemuzeum.sk](mailto:peter.grebac@oravskemuzeum.sk)

( ďalej len „objednávateľ“)

**Zhotoviteľ:**

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

Osoby oprávnené jednať v:

-zmluvných :

-realizačných veciach:

Telefón:

Email:

Zapísaný v registri:

(ďalej len „zhotoviteľ“)

### Čl. II. Predmet zmluvy

* 1. Zhotoviteľ sa zaväzuje, že pre objednávateľa zrealizuje dodávku a inštaláciu diela: **„Vybavenie senzorickej miestnosti – senzorické prvky “** ( ďalej len „Dielo“) podľa :
* projektovej dokumentácie, ktorú vypracoval Akad. arch. Vladimír Jánoš, autorizovaný architekt, Hronská č. 45, Slovenská Ľupča
* podľa cenovej ponuky zo dňa ............................. (Príloha č.1 Zmluvy)
* pokynov a požiadaviek objednávateľa,
* súťažných podkladov z procesu verejného obstarávania

2.2 Pri realizácii Diela postupuje zhotoviteľ samostatne v súlade s projektovou dokumentáciou, príslušnými predpismi a nariadeniami a je viazaný prípadnými pokynmi objednávateľa. Zhotoviteľ bude uskutočňovať práce súvisiace s predmetom obstarávania v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod.

Objednávateľ pri odovzdaní staveniska dodá zhotoviteľovi projektovú dokumentáciu v jednom vyhotovení.

2.3 Zhotoviteľ predmet obstarávania ako celok neodovzdá na realizáciu tretej osobe.

2.4. Súčasťou rozsahu plnenia je aktívne spolupôsobenie a koordinácia povereného zástupcu objednávateľa so zhotoviteľom.

**Čl. III. Miesto a termíny realizácie Diela**

3.1. Miesto umiestnenia Diela je: Národná kultúrna pamiatka Renesančná budova č. 9 v Oravskom Podzámku.

3.2. Zhotoviteľ sa zaväzuje, že vykoná a dodá Dielo (Čl. II) :

**začiatok realizácie: Dňom nadobudnutia účinnosti Zmluvy**

**ukončenie realizácie (dodávka diela) :**  **október 2020 (v závislosti od ukončenia stavebných prác)**

Ukončenie diela v rozsahu článku II. tejto zmluvy sa rozumie odovzdanie kompletnej dodávky diela, o čom sa pri preberacom konaní vyhotoví Protokol o odovzdaní a prevzatí Diela riadne zhotoveného diela, ktorý podpíšu oprávnení zástupcovia obidvoch zmluvných strán

Ak zhotoviteľ vykoná dielo a pripraví ho na odovzdanie pred dohodnutým termínom, objednávateľ sa zaväzuje toto dielo prevziať aj v skoršom ponúknutom termíne. Objednávateľ sa zaväzuje, že dokončené dielo prevezme a za zhotovenie zaplatí dohodnutú cenu.

3.3. Termíny realizácie Diela sú pre zmluvné strany záväzné. K ich zmene môže dôjsť na základe dohody zmluvných strán, ktorá musí tvoriť dodatok k tejto zmluve. Návrh dodatku je povinný predložiť objednávateľ zhotoviteľovi po vzájomnej dohode so zhotoviteľom. V prípade, ak dôvod predĺženia termínu zhotovenia diela vznikne na strane zhotoviteľa, tento je povinný predložiť svoj návrh dodatku s predĺžením termínu zhotovenia diela objednávateľovi najneskôr v lehote 15 dní pred uplynutím termínu zhotovenia diela podľa tejto zmluvy. S návrhom podľa predchádzajúcej vety musí súhlasiť objednávateľ.

3.4. Dielo sa považuje za riadne ukončené a odovzdané po protokolárnom prevzatí objednávateľom. V prípade, že dielo má drobné nedorobky, ktoré sami o sebe a ani spolu nebránia jeho bezpečnému užívaniu, tieto musia byť v celom rozsahu odstránené objednávateľom do termínu stanovenom v Protokole o odovzdaní a prevzatí diela.

3.5. Drobné nedorobky podľa ods. 3.4. tohto článku je Zhotoviteľ povinný odstrániť do termínu určeného v Protokole o odovzdaní a prevzatí Diela a v tejto zmluve, inak si Objednávateľ vyhradzuje právo neprevziať Dielo.

3.6. Zhotoviteľ sa zaväzuje bez zbytočného odkladu (najneskôr do jedného dňa) informovať objednávateľa o vzniku akejkoľvek udalosti, ktorá by bránila alebo sťažovala realizáciu predmetu zmluvy a ktorá by mohla mať vplyv na zmluvne stanovený termín vykonania a ukončenia prác Diela. Uvedená povinnosť sa vzťahuje aj na objednávateľa.

3.7**.** V prípade, že Zhotoviteľ sa omešká oproti pôvodne dohodnutému termínu na vykonanie Diela o viac ako 10 dní, považuje sa to za podstatné porušenie zmluvy z jeho strany s právom Objednávateľa odstúpiť od tejto zmluvy.

**Čl. IV. Cena za Dielo**

4.1. Zmluvné strany sa dohodli na cene za Dielo podľa cenovej ponuky, ktorá je súčasťou tejto zmluvy odsúhlasenej zmluvnými stranami:

Cena bez DPH .............

DPH.............................

**spolu s DPH................**

**slovom:**

4.2. Cena za zhotovenie Diela je maximálna, ktorú nemožno bez súhlasu objednávateľa zvýšiť.

4.3. Objednávateľ nebude akceptovať žiadne navyšovanie ceny diela podľa tejto zmluvy a jej príloh z dôvodu realizácie diela, ktoré vyplynie z dôvodu nedostatočného oboznámenia sa zhotoviteľa s obsahom projektovej dokumentácie, so súťažnými podkladmi z procesu verejného obstarávania.

4.4. Ak počas realizácie diela vzniknú nepredvídané práce, t.j. práce naviac (čo sa týka množstva alebo druhu) nemajúce povahu podľa bodu 4.3 tohto článku tejto zmluvy, je povinný tieto zhotoviteľ oceniť a v písomnej forme predložiť objednávateľovi na odsúhlasenie ešte pred ich realizáciou. Všetky objednávateľom odsúhlasené práce naviac podľa predchádzajúcej vety musia byť predmetom zmluvnej úpravy formou písomného dodatku k tejto zmluve.

4.5 Cena za Dielo zahŕňa okrem výroby diela a dodávok aj všetky poplatky za odborné skúšky a merania, prípadné poplatky za energie pri realizácii Diela, telefón, poplatky za odvoz a uskladnenie odpadov a ostatné náklady zhotoviteľa.

**Čl. V. Fakturácia a platobné podmienky**

5.1. Platba za Dielo bude zhotoviteľovi uhradená na základe jednej konečnej faktúry . Zhotoviteľovi vzniká nárok na vystavenie konečnej faktúry po podpísaní Protokolu o odovzdaní a prevzatí riadne zhotoveného Diela.

Faktúra musí byť vyhotovená v minimálne v 3 origináloch a riadne doručená Objednávateľovi.

5.2. Faktúra musí obsahovať všetky náležitosti daňového dokladu podľa platných právnych predpisov, označenie zhotoviteľa, číslo zmluvy, deň odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, fakturovanú cenu (bez DPH, hodnotu DPH a celkovú fakturovanú cenu), označenie diela, pečiatku a podpis štatutára zhotoviteľa. Ak faktúra nebude obsahovať náležitosti stanovené právnymi predpismi a zmluvnými dojednaniami v tejto zmluve, objednávateľ je oprávnený ju pred uplynutím lehoty splatnosti vrátiť zhotoviteľovi bez zaplatenia. Doručením opravenej faktúry objednávateľovi začne plynúť nová lehota splatnosti.

* 1. Splatnosť faktúry do 30 dní od dňa doručenia objednávateľovi.
  2. Objednávateľ neposkytuje preddavky ani zálohové platby.

**Čl. VI. Práva a povinnosti zmluvných strán**

* 1. Zhotoviteľ vyhlasuje, že má spôsobilosť na vykonanie Diela a pri plnení predmetu tejto zmluvy postupovať s odbornou starostlivosťou
  2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy.
  3. Objednávateľ má právo požadovať zmeny Diela alebo ktorejkoľvek jeho časti, ktoré môžu byť podľa jeho názoru nevyhnutné. Objednávateľ je povinný písomne oznámiť zhotoviteľovi potrebu takýchto zmien Diela. Zhotoviteľ do troch pracovných dní od prevzatia písomného oznámenia oznámi objednávateľovi prípadné dôsledky tejto zmeny na dohodnutú cenu za Dielo a na dohodnuté termíny vykonania Diela. Objednávateľ je povinný vyjadriť sa k oznámeniu o zmenách do troch pracovných dní odo dňa doručenia písomného oznámenia. Žiadna takáto zmena nemá vplyv na platnosť zmluvy. Zmena týkajúca sa zvýšenia alebo zníženia zmluvnej ceny Diela alebo posunutia termínu ukončenia prác bude riešená dodatkom k tejto zmluve. Pokiaľ nebude v dodatku stanovené inak, nemá zmena Diela podľa tohto bodu vplyv na termíny jeho dokončenia. V prípade, že zmena Diela bude mať za následok zmenu ceny Diela, cena Diela sa upraví dodatkom k zmluve. V prípade, ak objednávateľ vydá písomný pokyn na zmenu Diela z dôvodu neplnenia alebo porušenia zmluvy zhotoviteľom v rozsahu jeho zodpovednosti, je zhotoviteľ povinný zaplatiť všetky náklady spojené so zmenou Diela.

6.4. Objednávateľ sa zaväzuje, že riadne vykonané Dielo bez závad prevezme a zaplatí zaň cenu určenú zmluvou.

6.5. Nebezpečenstvo škody na Diele prechádza na objednávateľa odovzdaním a prevzatím zhotovovaného Diela ako celku na základe Protokolu o odovzdaní a prevzatí Diela.

6.6. Zhotoviteľ nie je oprávnený pri vykonávaní Diela použiť náhradné hmoty oproti materiálom, ktoré boli schválené objednávateľom a rovnako nie je oprávnený odchýliť sa od podmienok verejného obstarávania, ktoré sú pre zhotoviteľa záväzné.

6.7. Zhotoviteľ je oprávnený vykonať časť Diela prostredníctvom tretích osôb/subdodávateľov, ktorí sú spôsobilí na vykonávanie prác, ktorými ich Zhotoviteľ poverí. Za splnenie povinností subdodávateľov zodpovedá Zhotoviteľ Objednávateľovi v takom rozsahu, ako keby tieto činnosti vykonával sám.

6.8. Zhotoviteľ sa zaväzuje, že bez predchádzajúceho písomného súhlasu objednávateľa úmyselne ani z nedbanlivosti neumožní tretej osobe získať informácie o Zmluve o dielo alebo o skutočnostiach, ktoré sa dozvedel v súvislosti s vykonaním Diela, hlavne o cene alebo odhade ceny.

6.9. Objednávateľ môže preniesť ktorúkoľvek zo svojich povinností a právomocí na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a nadobudne účinnosť po doručení zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ sám.

6.10. Zhotoviteľ v plnom rozsahu zodpovedá za dodržiavanie BOZP, PO a ochrany životného prostredia svojimi zamestnancami, ako aj zamestnancami svojho subdodávateľa na mieste inštalácie diela.

6.11. Zhotoviteľ zodpovedá za škody na cudzom majetku, ktoré by vznikli z jeho činnosti a tieto odstráni na vlastné náklady. V prípade, ak škodu podľa predchádzajúcej vety spôsobí tretia osoba/subdodávateľ, za túto škodu zodpovedá zhotoviteľ, ako keby ju spôsobil sám. Bez odstránenia takto vzniknutých škôd objednávateľ neuhradí cenu Diela Zhotoviteľovi. Prípadné časové lehoty na odstránenie takýchto škôd sa dohodnú v procese odovzdávania a preberania Diela.

6.12. Zhotoviteľ je povinný pri inštalácii diela pracovisko vhodne zabezpečiť. Je povinný udržiavať na pracovisku poriadok a čistotu, ako aj odstraňovať odpady a nečistoty vzniknuté z jeho prác.

6.13. Zmluvné strany sa zaväzujú, že budú vzájomne spolupracovať a poskytnú si vzájomnú súčinnosť pri návrhu diela, riešení konkrétnych otázok a problémov, ktoré vzniknú počas vykonávania Diela, najmä vzhľadom na ich možný vplyv na výšku ceny za Dielo. Zhotoviteľ je povinný upozorniť objednávateľa na možnosť realizácie jednoduchších a finančne menej náročných riešení ako predpokladá táto zmluva. Objednávateľ nemusí predmetné pripomienky zhotoviteľa počas realizácie Diela akceptovať.

6.14. Zhotoviteľ zodpovedá za to, že pri realizácii diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v projektovej dokumentácii, budú spĺňať kritériá a štandard požadovaný objednávateľom a budú v súlade so všeobecne záväznými predpismi a normami platnými v SR.

6.15. Zhotoviteľ oznámi Objednávateľovi najmenej 10 dní vopred, pred riadnym a  včasným ukončením Diela v súlade s touto zmluvou, kedy bude dielo pripravené na odovzdanie. Objednávateľ na základe tohto oznámenia do 10-tich pracovných dní od doručenia tohto oznámenia začne proces odovzdania a preberania Diela.

6.16. Pri odovzdávacom a preberacom konaní sa preverí, či je záväzok zhotoviteľa splnený tak, ako je stanovené v tejto zmluve, vykoná sa fyzická kontrola vykonaného Diela, jeho súčasti a  príslušenstva, overia sa revízne správy, atesty a komplexné skúšky.

6.17. Po ukončení inštalácie diela a po odovzdaní a prevzatí diela je zhotoviteľ povinný pracovisko úplne vypratať, upraviť, odstrániť zvyšný materiál, odpady a pod. Zhotoviteľ je povinný pri vykonávaní diela dodržiavať všeobecne záväzné právne predpisy SR, najmä zákon č. 49/2002 Z.z. o ochrane pamiatkového fondu (pamiatkový zákon) v znení neskorších predpisov a zákon č. 223/2001 Z.z. o odpadoch v platnom znení.

**Čl. VII. Sankcie a zmluvné pokuty**

* 1. V prípade omeškania zhotoviteľa s riadnym vykonaním a odovzdaním Diela ako celku objednávateľovi, je objednávateľ oprávnený žiadať od zhotoviteľa zaplatenie zmluvnej pokuty vo výške 0,05 % z ceny Diela s DPH (bod 4.1 tejto zmluvy) za každý aj začatý deň omeškania.

7.2. Ak sa objednávateľ dostane do omeškania s úhradou oprávnenej faktúry, môže si zhotoviteľ uplatniť voči objednávateľovi zaplatenie úrokov z omeškania vo výške 0,05 % s DPH z dlžnej sumy za každý deň omeškania.

* 1. Ak zhotoviteľ nevykoná Dielo v termíne podľa zmluvy alebo preruší vykonávanie predmetu tejto zmluvy, je objednávateľ oprávnený požadovať uhradenie nákladov a škôd, ktoré mu tak preukázateľne vznikli.
  2. Ak zhotoviteľ nezačne s odstraňovaním vád Diela v lehote uvedenej v bode 8.3. tejto zmluvy, objednávateľ je oprávnený požadovať od neho zaplatenie zmluvnej pokuty vo výške 0,05% z ceny Diela s DPH za každý deň omeškania.
  3. Zhotoviteľ zaplatí objednávateľovi za omeškanie s odstránením prípadných zjavných vád a nedorobkov v dohodnutých termínoch za každú vadu a nedorobok a každý deň omeškania zmluvnú pokutu 50 €, rovnako zhotoviteľ zaplatí objednávateľovi zmluvnú pokutu vo výške 50 € za každý deň neposkytnutia súčinnosti v súvislosti s reklamáciou vád diela podľa čl. VIII. bod 8.3 a bod 8.4 tejto zmluvy.

7.6 Zaplatením zmluvnej pokuty sa zhotoviteľ nezbavuje povinnosti splnenia záväzku zabezpečeného zmluvnou pokutou ani povinnosti nahradiť škodu tým spôsobenú.

**Čl. VIII. Zodpovednosť za vady, záruka**

* 1. Zhotoviteľ zodpovedá Objednávateľovi za to, že Dielo bude vykonané podľa podmienok dohodnutých v tejto zmluve a že počas záručnej doby bude mať vlastnosti dohodnuté v tejto zmluve, určené v projektovej dokumentácií (ak bola predložená) a v platných právnych a technických predpisoch. Objednávateľ nie je povinný prevziať vykonané dielo, ktoré má vady a nedorobky brániace riadnemu užívaniu Diela. Dielo má vady brániace riadnemu užívaniu, ak bolo vykonané v rozpore s odsúhlaseným technologickým postupom prác, právnymi predpismi a technickými normami platnými v  SR alebo s dohodou zmluvných strán, prípadne touto zmluvou, alebo ak neboli vykonané všetky dohodnuté práce.
  2. V prípade zistenia vád a nedostatkov bude spísaný ich zoznam s uvedením dohodnutých termínov odstránenia. V prípade, že vady a nedostatky budú drobného charakteru a nebudú brániť riadnemu užívaniu Diela, môže objednávateľ prevziať vykonané Dielo s určením termínu odstránenia vád a nedostatkov. Po ich odstránení bude spísaný zápis rozhodujúci pre určenie začiatku záručnej doby na Dielo.

V prípade zistenia vady vykoná prvotné oznámenie zhotoviteľovi o jej zistení zamestnanec používateľa telefónom alebo faxom na číslo: .......................... (kontaktná osoba zhotoviteľa).

* 1. Zmluvné strany sa dohodli pre prípad výskytu vád Diela, že počas záručnej doby ( bod 8.5) má objednávateľ právo požadovať a zhotoviteľ povinnosť odstrániť takéto vady Diela na svoje náklady. Zhotoviteľ sa zaväzuje začať s odstraňovaním oprávnených vád Diela do 48 hodín po uplatnení reklamácie objednávateľom a vady odstrániť bez zbytočného odkladu, najneskôr do troch dní od doručenia reklamácie od objednávateľa, ak sa s objednávateľom písomne nedohodne inak.

8.4. Ak zhotoviteľ neodstráni vady v požadovanom termíne, ak ich neodstráni správne, prípadne ich nezačne odstraňovať v dohodnutom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, objednávateľ je oprávnený požadovať zníženie ceny alebo odstrániť ich sám alebo dať ich odstrániť treťou osobou a to na náklady zhotoviteľa, pričom zhotoviteľ sa výslovne zaväzuje a je povinný takto vynaložené náklady objednávateľovi nahradiť. Náhrada takto vzniknutých nákladov bude vykonaná tak, že objednávateľ vystaví faktúru so splatnosťou 10 dní odo dňa doručenia zhotoviteľovi.

8.5. Zhotoviteľ zodpovedá za vady Diela v záručnej dobe, ktorá je 2 roky. Záručná doba začína plynúť dňom podpísania Protokolu o odovzdaní a prevzatí Diela. Zhotoviteľ nezodpovedá za vady spôsobené chybným zaobchádzaním s Dielom po jeho prevzatí. Zhotoviteľ takisto nezodpovedá za vady diela, ktoré boli spôsobené použitím materiálov a vecí poskytnutých objednávateľom, na nevhodnosť ktorých objednávateľa upozornil, ale ten na ich použití písomne trval alebo ak zhotoviteľ ani pri maximálnej starostlivosti nemohol zistiť ich nevhodnosť.

8.6. Záručná doba neplynie po dobu, po ktorú objednávateľ nemôže Dielo užívať pre jeho vady alebo nedorobky, za ktoré zodpovedá zhotoviteľ. V prípade, že pri ich odstraňovaní došlo k výmene jednotlivých častí za nové, platí, že pre nové častí Diela začína plynúť nová záručná doba 2 roky odo dňa nasledujúceho po podpísaní protokolu o odstránení vady alebo nedorobku.

8.7. Na materiály a technológie, ktoré tvoria súčasť dodávky diela sa vzťahuje záručná doba podľa uvedení ich výrobcov.

**Čl. IX. Osobitné ustanovenia**

9.1. Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a tieto ich ani nemôžu ovplyvniť, napr. vojna, mobilizácia, živelné pohromy a pod.

9.2. Ak sa splnenie tejto zmluvy stane nemožným, zmluvná strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k takejto dohode, má zmluvná strana, ktorá sa oprávnene odvoláva na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

9.3. Zhotoviteľ prehlasuje, že počas prác nebude on, ani jeho subdodávatelia porušovať Zákon o nelegálnej práci a nelegálnom zamestnávaní č. 82/2005 Z. z. v znení neskorších predpisov. Prípadné sankcie za nelegálne zamestnávanie uložené príslušnými kontrolnými orgánmi objednávateľovi, týkajúce sa realizácie zmluvného diela, objednávateľovi preplatí v plnej výške zhotoviteľ.

**Čl. X. Odstúpenie od zmluvy, zmena zmluvy**

* 1. Objednávateľ je oprávnený odstúpiť od zmluvy podľa § 344 a nasl. Obchodného zákonníka alebo za podmienok v zmluve ustanovených, najmä:
* ak zhotoviteľ neplní kvalitatívno-technické parametre a podmienky zhotovovania predmetu zmluvy určeným projektovou dokumentáciou, technologickým postupom prác, STN a všeobecne záväznými právnymi predpismi a touto zmluvou, a napriek písomnému upozorneniu objednávateľa nevykoná nápravu v určenej lehote,
* ak zhotoviteľ aj napriek písomnému upozorneniu objednávateľa pokračuje v chybnom plnení alebo aj napriek upozorneniu v primeranej lehote mu určenej na odstránenie vady túto neodstránil. V rozsahu chybného plnenia nie je objednávateľ povinný vykonať úhradu platby a až do jeho odstránenia nie je v omeškaní s platením. Výšku takto neuhradenej čiastky stanoví objednávateľ výpočtom podľa rozsahu chybného plnenia v súlade s cenovou ponukou, ktorá je súčasťou tejto zmluvy,
* ak zhotoviteľ nedokáže vykonať Dielo v zmysle zmluvy alebo bez vážneho dôvodu preruší vykonávanie Diela,
* ak je proti zhotoviteľovi vedené konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie v zmysle zákona č. 7/2005 Z.z. v platnom znení, alebo ak zhotoviteľ v dôsledku svojej platobnej neschopnosti zastaví svoje platby iným dodávateľom, prípadne ak zhotoviteľ vstúpil do likvidácie.
* v prípadoch uvedených v § 19 zákona č. 343/2015 Z. z. o verejnom obstarávaní

10.2Zhotoviteľ je oprávnený odstúpiť od zmluvy v prípadoch, ak:

* objednávateľ neodovzdá zhotoviteľovi pracovisko pre inštaláciu diela,
* objednávateľ preruší vykonávanie Diela na dobu prekračujúcu tri kalendárne mesiace, pokiaľ tak nebolo urobené z dôvodu na strane zhotoviteľa,
* objednávateľ bezdôvodne neprevezme riadne vykonané Dielo.

10.3. Zmena zmluvy počas jej trvania je možná v súlade s ustanoveniami § 18 zákona č. 343/2015 Z. z. o verejnom obstarávaní

**Čl. XI. Záverečné ustanovenia**

* 1. Pri plnení tejto zmluvy sa riadia zmluvné strany v prvom rade jej ustanoveniami. Zhotoviteľ sa bude riadiť tiež písomnými pokynmi objednávateľa a písomnými dohodami oprávnených pracovníkov zmluvných strán v príslušnom predstihu.
  2. Ostatné skutočnosti neupravené v ustanoveniach tejto zmluvy sa budú spravovať príslušnými ustanoveniami Obchodného zákonníka, Občianskeho zákonníka, prípadne ďalšími právnymi predpismi, najmä: zákonom o životnom prostredí, zákonom o ochrane pamiatkového fondu, zákonnými normami o bezpečnosti práce a ďalšími právnymi predpismi záväznými na území Slovenskej republiky, s čím obe zmluvné strany bez výhrad súhlasia.
  3. Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
  4. V prípade, kedy táto zmluva alebo zákon zakotvuje povinnosť doručovať druhej strane, doručuje sa na adresy uvedené v záhlaví tejto zmluvy. Zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, a to aj v prípade, že sa adresát o uložení zásielky nedozvedel, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“.

11.5. Zhotoviteľ je povinný strpieť výkon kontroly (auditu) súvisiaceho s dodávaným tovarom,

uskutočnenými stavebnými prácami a poskytnutými službami kedykoľvek počas platnosti a účinnosti Zmluvy a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly (auditu) sú najmä:

* Poskytovateľ a ním poverené osoby,
* Najvyšší kontrolný úrad SR, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej Komisie a Európskeho dvora audítorov,
* Osoby prizvané týmito orgánmi v súlade s príslušnými právnymi predpismi SR a EÚ.

11.6. Zmluvné strany vzájomne prehlasujú, že zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.

11.7. Táto zmluva je vypracovaná v štyroch vyhotoveniach, objednávateľ tri vyhotovenia, zhotoviteľ jedno vyhotovenie zmluvy. Zmluva nadobúda platnosť dňom jej podpísania všetkými zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.

Prílohy zmluvy:

Príloha č. 1 – Cenová ponuka

V  ......................... dňa ....................... V Dolnom Kubíne dňa .....................

**Za zhotoviteľa : Za objednávateľa :**

**............................................... .............................................**